गलवान के नायकों को गणतंत्र दिवस पर किया जा सकता है मरणोपरांत सम्मानित
बीते साल जून में पूर्वी लद्दाख की गलवान वैली में चीन की सेना से लोहा लेते हुए शहीद हुए कर्नल बी संतोष बाबू तथा कुछ अन्य भारतीय सैनिकों को गणतंत्र दिवस की परेड पर वीरता पुरस्कार से सम्मानित किया जा सकता है।
नयी दिल्ली: बीते साल जून में पूर्वी लद्दाख की गलवान वैली में चीन की सेना से लोहा लेते हुए शहीद हुए कर्नल बी संतोष बाबू तथा कुछ अन्य भारतीय सैनिकों को गणतंत्र दिवस की परेड पर वीरता पुरस्कार से सम्मानित किया जा सकता है। सूत्रों ने सोमवार को यह जानकारी दी। गलवान घाटी में 15 जून को चीनी सैनिकों के साथ संघर्ष में जान गंवाने वाले 20 भारतीय सैन्य कर्मियों में 16 बिहार रेजीमेंट के कमांडिंग अधिकारी कर्नल बाबू भी शामिल थे। यह घटना पिछले कुछ दशकों में दोनों पक्षों के बीच सर्वाधिक गंभीर सैन्य संघर्षों में से एक गिनी गयी। चीन ने आज तक नहीं किया हताहत हुए अपने जवानों की संख्या का खुलासाचीन ने संघर्ष में हताहत हुए अपने जवानों की संख्या का खुलासा आज तक नहीं किया है लेकिन उसने आधिकारिक रूप से सैनिकों के मरने और घायल होने की बात स्वीकार की थी। एक अमेरिकी खुफिया रिपोर्ट के अनुसार चीन के भी 35 सैनिक मारे गये थे। गलवान घाटी में हुए संघर्ष ने पूर्वी लद्दाख में सीमा पर तनाव को बढ़ा दिया था, जिसके बाद दोनों सेनाओं ने टकराव वाले बिंदुओं पर भारी संख्या में सैनिकों की तैनाती की और भारी हथियार पहुंचाए। पोस्ट 120 पर बनाया गया गलवान के बहादुरों के लिए स्मारकएक सूत्र ने कहा, ‘‘गलवान में संघर्ष के दौरान असाधारण साहस दिखाने वाले कर्नल बाबू समेत सेना के कुछ कर्मियों को गणतंत्र दिवस पर सम्मानित किया जा सकता है।’’ भारतीय सेना ने पूर्वी लद्दाख में पोस्ट 120 पर गलवान के बहादुरों के लिए एक स्मारक बनवाया है। इसमें ‘स्नो लेपर्ड’ अभियान के तहत इन जवानों की वीरता का उल्लेख किया गया है। इसके अलावा सैन्य मामलों का विभाग दिल्ली में राष्ट्रीय समर संग्रहालय में कर्नल बाबू और 19 अन्य जवानों के नाम अंकित करने वाला है।जून में हुई इस झड़प के बाद भारत और चीन के बीच तनाव बहुत ज्यादा बढ़ गया था और युद्ध जैसी स्थितियां पैदा हो गई थीं। हालांकि बाद में दोनों पक्षों ने कई दौर की बातचीत में तनाव को कम करने की कोशिश की। दोनों पक्षों के बीच बातचीत के कई दौर हुए हैं लेकिन अभी भी सीमा पर तनाव बना हुआ है।ये भी पढ़ेंमध्य प्रदेश में विधवा के साथ दरिंदगी, गैंगरेप के बाद प्राइवेट पार्ट में डाली रॉडआम आदमी पार्टी के विधायक सोमनाथ भारती अमेठी में गिरफ्तार, दिया था आपत्तिजनक बयान81 वर्षीय महिला ने 35 साल के युवक से की शादी, सामने आई ये मुसीबतMG Hector का यह खास मॉडल भारत में हुआ लॉन्च, जानें इसकी कीमत और खूबियां